13.1.2023
EL
Επίσημη Εφημερίδα της Ευρωπαϊκής Ένωσης
L 12/15
Στις περιπτώσεις αυτές, ο όγκος των εισαγωγών που επηρεάστηκαν ήταν σημαντικός (25).
Η Επιτροπή επιβεβαίωσε επίσης ότι τα μέτρα εμπορικής άμυνας στον τομέα του χάλυβα είχαν παρόμοιες επιπτώσεις όταν επιβλήθηκαν από τρίτες χώρες.
Σε δείγμα 26 υποθέσεων που αξιολογήθηκαν (26), η Επιτροπή επιβεβαίωσε ότι οι εισαγωγές μειώθηκαν κατά μέσο όρο κατά 73 % και ότι ο όγκος που επηρεάστηκε ήταν επίσης σημαντικός (27).
Ως εκ τούτου, η επιβολή μέτρων εμπορικής άμυνας από τρίτες χώρες μείωσε τον όγκο των εξαγωγών προς τις εν λόγω χώρες, οι οποίες προορίζονταν, τουλάχιστον εν μέρει, για την αγορά της Ένωσης.
(20)
Επιπλέον, ένα άλλο σύνολο δεδομένων που αποδεικνύουν τη σαφή σύνδεση μεταξύ του αυξανόμενου αριθμού μέτρων εμπορικής άμυνας σε τρίτες χώρες και της αύξησης των εισαγωγών στην αγορά της Ένωσης είναι οι αλληλοσυγκρουόμενες τάσεις των εξαγωγών των κύριων χωρών εξαγωγής χάλυβα στην Ένωση, οι οποίες εξηγούνται στην αιτιολογική σκέψη 3 (28).
Λόγω του μεγάλου όγκου των μέτρων εμπορικής άμυνας που επιβάλλονται από τρίτες χώρες και των επιπτώσεών τους στον όγκο των εισαγωγών στις χώρες που επιβάλλουν μέτρα (όπως περιγράφεται αναλυτικά στις αιτιολογικές σκέψεις 18 και 19), η τάση αυτή επιβεβαιώνει ότι περιορίστηκε σημαντικά η ικανότητά τους να εξάγουν σε τρίτες χώρες.
Ως εκ τούτου, επιδίωξαν να διαθέσουν αυτούς τους πρόσθετους όγκους (που επηρεάζονται επίσης από την πλεονάζουσα παραγωγική ικανότητα) στην ελκυστική αγορά της Ένωσης, η οποία, κατά συνέπεια, σημείωσε σταθερή αύξηση των εισαγωγών κατά την ίδια περίοδο, με ρυθμό πολύ υψηλότερο από την εξέλιξη της κατανάλωσης.
(21)
Οι εν λόγω τάσεις απεικονίζονται στο κατωτέρω διάγραμμα (29).
(25) Περίπου 15 εκατ.
τόνοι συνδυασμένων εισαγωγών που επηρεάστηκαν από τα εν λόγω μέτρα, εκ των οποίων μόλις λίγο περισσότεροι από 2 εκατ.
τόνοι συνέχισαν να εισέρχονται στην αγορά μετά την εφαρμογή των μέτρων.
Για λεπτομέρειες, βλ. σημείωμα για τον φάκελο, πίνακας 2.
(26) Βλ. σημείωμα για τον φάκελο της 30ής Νοεμβρίου 2022, πίνακας 3.
(27) Για την επιβολή μέτρου εμπορικής άμυνας, οι όγκοι τους οποίους αφορά κάθε έρευνα πρέπει να υπερβαίνουν το ελάχιστο όριο.
Επιπλέον, ο χάλυβας αποτελεί συνήθως αντικείμενο εμπορικών συναλλαγών σε σχετικά μεγάλους όγκους, όπως φαίνεται στα παραδείγματα από τις πρακτικές λήψης μέτρων εμπορικής άμυνας της ΕΕ και από ενδεικτικές περιπτώσεις αντίστοιχων μέτρων σε άλλες τρίτες χώρες.
(28) Οι χώρες αυτές αντιστοιχούσαν σταθερά περίπου στο 75 % των συνολικών εισαγωγών στην Ένωση κατά την περίοδο της έρευνας.
(29) Πηγή: Για τις εισαγωγές στην Ένωση: Eurostat· για τα μέτρα εμπορικής άμυνας: ΠΟΕ, Integrated Trade Intelligence Portal (I-TIP).